Аужырэ илъэсхэм автор зырызхэм зэкIэ адыгэхэм – кIэхэ адыгэхэми, шъхьагъ адыгэхэми – тхыгъэ литературэбзэ зыкIыр яIэу шIыгъэным ехьылIэгъэ Iофыгъор къырахьыжьагъ. ЕтIани а зыкI литературабзэм игъэпсын зэфэшъхьафэу екIуалIэх. Зы авторхэм тхыгъэ литературабзитIур – адыгэ литературабзэмрэ къэбэртэе-щэрджэс литературабзэмрэ – зэхагъэхьанхэу ары зэрекIуалIэхэрэр. Ау, нафэу зэрэщытымкIэ, ащ фэдэ шIыкIэкIэ литературабзэ зыкIыр агъэпсэу джыри къыхэкIыгъэп. Адырэмэ литературэбзэ зыкIым ипшъэрылъхэр къэбэртэе – щэрджэс литературабзэм ыгъэцакIэхэу шIыгъэмэ нахь тэрэзэу алъытэ. Ау къэралыгъуабзэу хъугъэ адыгэ литературабзэр щыбгъэзыеныри тэрэзы хъурэп, етIани ащ адыгэхэр къегъэзэгъыгъуае зэрэхъущтыри къыдэплъытэн фае.